Одлука о избацивању и гетоизацији у марту 1941. је донета када је трупама Вермахта које су се спремале за инвазију на Совјетски Савез био потребан смештај у близини нацистичко-совјетске демаркационе линије. Гето, једини у Лублинском округу 1941. године, је био лоциран око области Подзамце, од капије Гродзка (у то доба познате као "Јеврејска капија", јер је означавала границу између јеврејске и нејеврејске четврти града), дуж улица Лубартовска и Уницка, до границе улице Францисканске. Разни чланови јеврејских политичких партија су били заточени у лублинском замку и наставили су да илегално спроводе своје активности.